**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

2016 \_\_\_\_\_\_\_\_\_\_\_\_\_\_\_\_\_\_\_\_\_\_ N \_\_\_\_\_\_ –Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 2-Ի N 1911-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

Հայաստանի Հանրապետության կառավարությունը ***որոշում է.***

1. Հայաստանի Հանրապետության կառավարության 2006 թվականի նոյեմբերի 2-ի «Հայաստանի Հանրապետության մարզերի առողջապահության համակարգերի օպտիմալացման ծրագրերը հաստատելու մասին» N 1911-Ն որոշման N 8 հավելվածի Հայաստանի Հանրապետության Սյունիքի մարզի առողջապահության համակարգի օպտիմալացման ծրագրի «II. Գորիսի տարածաշրջան» բաժնում կատարել հետևյալ փոփոխությունը և լրացումը.

1) 3-րդ կետը շարադրել հետևյալ խմբագրությամբ.

«3. «Գորիսի բժշկական կենտրոն» փակ բաժնետիրական ընկերությունում առաջարկվող բաժանմունքները և մահճակալների թիվը`

|  |  |  |  |  |
| --- | --- | --- | --- | --- |
| Բժշկական կազմակերպությունը | Բաժանմունքները | Մահճակալների ներկա թիվը | Մահճակալների ներկա ծանրաբեռնվածությունը (%) | Նախատեսվող մահճակալների թիվը |
| «Գորիսի բժշկական կենտրոն» փակ բաժնետիրական ընկերություն | ինֆեկցիոն | 10 | 24 | 10 |
| մանկական ինֆեկցիոն | 10 | 43 |
| թերապևտիկ | 20 | 20 | 20 |
| սրտաբանական | 15 | 20 |
| մանկաբարձական 1 | 30 | 42 | 25 |
| մանկաբարձական 2 | 10 | 22 |
| գինեկոլոգիական | 10 | 16 |
| մանկական | 15 | 44 | 10 |
| վիրաբուժական | 60 | 24 | 25 |
| վերակենդանացման | (10) | - | (5) |
| հակատուբերկուլոզային | 25 | 60 | 20 |
| Ընդամենը |  | 205 | 29 | 110 |

Աղյուսակում ներկայացված վերակենդանացման մահճակալների թիվը հիվանդանոցի մահճակալների ընդհանուր թվի և մահճակալների ծանրաբեռնվածության հաշվարկ կատարելիս հաշվի չի առնվել:»:

2) 4-րդ կետից հետո լրացնել հետևյալ բովանդակությամբ նոր 4.1 կետով.

«4.1 Գորիսի բժշկական կենտրոն» փակ բաժնետիրական ընկերության հակատուբերկուլոզային բաժանմունքը տեղակայել «Գորիսի բժշկական կենտրոն» փակ բաժնետիրական ընկերության ուսումնական մասնաշենքում:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը:

**ՀՀ առողջապահության նախարար Արմեն Մուրադյան**

**ՀԻՄՆԱՎՈՐՈՒՄ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 2-Ի N 1911-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

**1. Ընթացիկ իրավիճակը և իրավական ակտի ընդունման անհրաժեշտությունը**

«Հ**այաստանի Հանրապետության կառավարության 2006 թվականի նոյեմբերի 2-ի N 1911-Ն որոշման մեջ փոփոխություն և լրացում կատարելու մասին**» Հայաստանի Հանրապետության կառավարության որոշման նախագծի մշակումը պայմանավորված է առողջապահության ոլորտում ընթացող բարեփոխումների և իրավական դաշտի ներդաշնակեցմամբ, բնակչությանը մատուցվող բժշկական օգնության և սպասրկման մատչելիության ապահովման անհրաժեշտությամբ:

Գորիսի վարչական տարածքում նախկինում գործող հակատուբերկուլոզային դիսպանսերը, որը տուբերկուլոզի դեմ պայքարի շրջանակում 2001 թվականին վերափոխվել է «Գորիսի բժշկական կենտրոն» փակ բաժնետիրական ընկերության տուբերկուլոզի բաժանմունքի, սպասարկել է Գորիսի և հարակից տարածքների, մասնավորապես` Սիսիանի և Քաշաթաղի ազգաբնակչությանը:

Նշված ժամանակահատվածում հակատուբերկուլոզային բաժանմունքը իրականացրել է արդյունավետ գործունեություն, որի արդյունքում հիվանդացության մակարդակը սպասարկվող տարածքներում պահպանվել է հանրապետական միջին ցուցանիշների շրջանակում:

Հայաստանի Հանրապետության կառավարության 2014թ. փետրվարի 24-ի N 159-Ն որոշմամբ փոփոխություններ են կատարվել Հայաստանի Հանրապետության կառավարության 2006թ. նոյեմբերի 2-ի «Հայաստանի Հանրապետության մարզերի առողջապահական համակարգերի օպտիմալացման ծրագրերը հաստատելու մասին» N 1911-Ն որոշման մեջ, որի հիման վրա դադարեցվել է «Գորիսի բժշկական կենտրոն» փակ բաժնետիրական ընկերության հակատուբերկուլոզային բաժանմունքի գործունեությունը:

Ներկայումս, անհրաժեշտություն է առաջացել վերագործարկելու «Գորիսի բժշկական կենտրոն» փակ բաժնետիրական ընկերության հակատուբերկուլոզային բաժանմունքը և Հայաստանի Հանրապետության կառավարության 2006 թվականի նոյեմբերի 2-ի թիվ 1911-Ն որոշմամբ հաստատված **Հայաստանի Հանրապետության Սյունիքի մարզի առողջապահության համակարգի օպտիմալացման ծրագրում** կատարելու համապատասխան փոփոխություն և լրացում:

«Գորիսի բժշկական կենտրոն» փակ բաժնետիրական ընկերության հակատուբերկուլոզային բաժանմունքը վերագործարկելու պարագայում նախատեսվում է տարեկան սպասարկել 70-80 հիվանդների:

Հակատուբերկուլոզային բաժանմունքը նախատեսվում է տեղակայել ուսումնական մասնաշենքում, որի սեփականության իրավունքը պատկանում է «Գորիսի բժշկական կենտրոն» փակ բաժնետիրական ընկերությանը: 2009 թվականից այդ մասնաշենքը հարմարեցվել է հակատուբերկուլոզային բաժանմունքի պահանջներին համապատասխան և ծավալել է բաժանմունքը: ՀՀ օրենսդրությամբ չարգելված այլ աղբյուրներից` համապատասխան ֆինանսական միջոցների առկայության պարագայում, հնարավոր է նաև մասնաշենքի հիմնանորոգում:

«Գորիսի բժշկական կենտրոն» փակ բաժնետիրական ընկերության հակատուբերկուլոզային բաժանմունքը վերագործարկելու պարագայում «Գորիսի բժշկական կենտրոն» փակ բաժնետիրական ընկերության կողմից նախատեսվում են լրացուցիչ ծախսեր, որոնք ֆինանսավորվելու են ՀՀ օրենսդրությամբ չարգելված այլ աղբյուրներից: Մասնավորապես.

ա. դեղորայք` 6 մլն. դրամ (մնացած դեղորայքը տրամադրվում է «Տուբերկուլողի դեմ պայքարի ազգային կենտրոն» կողմից կենտրոնացված գնումներով),

բ. սնունդ` 6 մլն. դրամ,

գ. ընդհանուր տնտեսական ծախսեր` 3 մլն. դրամ,

դ. կոմունալ ծախսեր` 2 մլն. դրամ,

ե. աշխատավարձ` 19 մլն. դրամ:

**2. Առաջարկվող կարգավորման բնույթը**

Նախագծով նախատեսվում է «Հ**այաստանի Հանրապետության կառավարության 2006 թվականի նոյեմբերի 2-ի N 1911-Ն որոշման մեջ** կատարել փոփոխություն և լրացում: Մասնավորապես.

ՀՀ Սյունիքի մարզի **առողջապահության համակարգի օպտիմալացման ծրագրի`** «Գորիսի բժշկական կենտրոն» փակ բաժնետիրական ընկերության հիվանդանոցի բաժանմունքների և մահճակալների աղյուսակում ներառվում է «Հակատուբերկուլոզային» բաժանմունքը, համապատասխանաբար սահմանելով մահճակալների թիվը` 25, մահճակալների ծանրաբեռնվածությունը (%)` 60, նախատեսվող մահճակալների թիվը` 20:

Միևնույն ժամանակ, առաջարկվում է «Գորիսի բժշկական կենտրոն» փակ բաժնետիրական ընկերության հիվանդանոցի հակատուբերկուլոզային բաժանմունքը տեղակայել Գորիսի բժշկական կենտրոն» փակ բաժնետիրական ընկերության ուսումնական մասնաշենքում ՀՀ օրենսդրությամբ չարգելված այլ աղբյուրներից համապատասխան ֆինանսական միջոցների առկայության դեպքում («Գորիսի բժշկական կենտրոն» փակ բաժնետիրական ընկերության պոլիկլինիկայի մասնաշենքը վերանորոգելու պարագայում բաժանմունքը կտեղափոխվի պոլիկլինիկա):

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագծի մշակմանը մասնակցել են Հայաստանի Հանրապետության առողջապահության նախարարության աշխատակազմի կառուցվածքային ստորաբաժանումների, ինչպես նաև ՀՀ Սյունիքի մարզպետարանի աշխատակիցները:

**4. Ակնկալվող արդյունքը**

Նկատի ունենալով Սիսիանի և Գորիսի տարածաշրջանների հեռավորությունը մարզկենտրոն Կապանից, որտեղ գործում է մարզի միակ հակատուբերկուլոզային բաժանմունքը, իրավական ակտի ընդունումը հնարավորություն կտա կանխարգելելու տուբերկուլոզ հիվանդությունը, հրատապ իրականացնելու հիվանդների հետագա վերականգնողական բուժումը, ապահովելու առողջապահական ցուցանիշների բարելավումը, տարածքի ազգաբնակչությանը մատուցվող բժշկական օգնության և սպասարկման ծառայությունների որակը, մատչելիությունը և հասանելիությունը:

**ՏԵՂԵԿԱՆՔ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 2-Ի N 1911-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ** **ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության կառավարության **2006 թվականի նոյեմբերի 2-ի N 1911-Ն որոշման մեջ փոփոխություն և լրացում կատարելու մասին**» Հայաստանի Հանրապետության կառավարության որոշման ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**ՏԵՂԵԿԱՆՔ**

«**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2006 ԹՎԱԿԱՆԻ ՆՈՅԵՄԲԵՐԻ 2-Ի N 1911-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**» **ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ՆՈՐՄԱՏԻՎ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության կառավարության **2006 թվականի նոյեմբերի 2-ի N 1911-Ն որոշման մեջ փոփոխություն և լրացում կատարելու մասին**» Հայաստանի Հանրապետության կառավարության որոշման ընդունման կապակցությամբ այլ նորմատիվ իրավական ակտերի ընդունման անհրաժեշտություն չի առաջանա: